વડોદરામાં કવિસંગતની પખવાડિક બેઠકો થાય છે. એ પ્રસ્તુતિમાંથી પસંદ કરેલી રચના ઉપરાંત વડોદરાના જ કવિઓની કૃતિઓનું સંપાદન ગુલામ અબ્બાસ નાશાદ અને દિનેશ ડોંગરે નાદાને કર્યું છે. ‘વડોદરાની કાવ્યસંપદા’ ર્શીષક હેઠળ અહીં ૬૩ કવિઓનો મેળો છે. એક શહેરની સર્જનશીલતા આ રીતે પ્રગટ થાય તો અબીલ-ગુલાલથી ગઝલસુંદરીના ગાલને રતુંબડા કરી આનંદ વ્યક્ત કરવો જોઈએ. આવો વડોદરાની ગઝલનગરીમાં લટાર મારીએ.